Ankommer med to tonn bauksitt.
Du kunne ikke tatt mer feil.
Det er gjenkomsten til Lenin og Stalins idealer.
Vær så snill.
Jeg kom hit for å teste de nye ankerklemmene, ikke diskutere geopolitikk.
Jeg har allerede testet klemmene. De virker fint.
Om bare din mening var bra nok for Stjernebyen.
Kom igjen!
Gorbatsjov og kompisene hans kan ikke beskytte deg lenger.
Det er nye tider, Svetlana Zakharova.
Ja da. Skal Korzjenko redde oss sånn som Stalin gjorde?
Skyte dissidenter i skogen og dumpe likene i massegraver?
Stalin vant den store fedrelandskrigen.
En hel generasjons blod vant den krigen. Ikke Stalin.
Hør her, Vesten har tråkket på fedrelandet vårt!
Korzjenko skal bringe tilbake dagene da verden levde i frykt for vår styrke.
Du har vrangforestillinger, Vasilij.
Og du er en forræder.
Du spytter på din egen kultur og sprer beina dine for Vesten.
Dra til helvete.
Dra selv.
For noe pissprat!
Pust ut, ellers revner lungene dine!
Mayday! Happy Valley, vi trenger øyeblikkelig nødtransport ved Depo 1!
...og våkner kanskje aldri fra koma.
Jeg har snakket med president Korzjenko, og han krever konsekvenser.
Herregud.
Hva sa Majakovskij?
Vasilij er fremdeles bevisstløs. Han har alvorlig trykkfallsyke.
Han kommer ikke ut av trykkammeret på flere dager, minst.
Da får vi vite om han fikk noen permanente skader.
Vi har sett mer av dette de siste to ukene etter hendelsene i Moskva.
Russer mot russer.
Vi kan ikke ha det sånn, Ed. Ikke her oppe.
Hva mener du med det?
Jeg setter henne på bakken.
At han tapte slåsskampen betyr ikke at han var uskyldig.
Svetlana kunne ha drept Galkin.
Men det gjorde hun ikke.
Uansett fratar jeg henne flyprivilegiene inntil videre.
Kom igjen, Dani. Du vet hva flyging betyr for henne.
Ja. Men det hun gjorde, må få konsekvenser.
Hun får husarrest uten lønn i 60 marsdøgn.
Jeg synes du skal revurdere det.
Du har selv sagt at hun er en våre beste piloter.
Hvis du vil holde asteroideprogrammets treningstimeplan,
blir det vanskelig å finne noen andre å trene til hennes nivå.
Jeg har bestemt meg.
Hent henne.
Svetlana.
Kamerat Zakharova.
Jeg har lest hendelsesrapporten,
og har nådd en avgjørelse angående straffen din.
Det er irrelevant.
Hva mener du?
Jeg hørte nettopp fra Stjernebyen. Jeg er beordret tilbake til Moskva.
Jeg skal dra hjem på Unity.
Men Unity drar i morgen.
Hvorfor det?
Jeg skal stå for retten for voldsutøvelse mot en av Sovjetunionens patrioter.
Men... Vent. Det gir ingen mening.
De har aldri tilbakekalt en kosmonaut for noe sånt før.
Familien til Vasilij har bånd til det nye regimet.
Vi har hørt om politisk motiverte gjengjeldelser under det nye regimet,
så jeg kan ikke gå med på å sende henne tilbake under disse omstendighetene.
Som Happy Valleys øverstkommanderende er mannskapets sikkerhet førsteprioritet.
Jeg må si meg enig med basesjef Poole her.
Vi kan ikke bare se på at hun sendes til en gulag.
Jeg hører hva du sier, Will. Men vi har stiftelsesdokumentet til M-7
som president Wilson forhandlet frem med Gorbatsjov.
Det er utvetydig.
Enhver nasjon er i sin fulle rett til å tilbakekalle sine statsborgere fra Mars.
Så vi skal bare bøye oss for denne galningen?
Ingen sa noe om å bøye seg.
Presidenten vil kjempe for det som er rett.
Men historie skapes ikke ved kun å snakke med ens meningsfeller.
Fortell om den nye lederen av Roskosmos, så jeg vet hvem vi har med å gjøre.
Irina Morozova.
Det lille vi vet om henne,
er at hun har vært i Stjernebyens sikkerhetsapparat siden 1969.
Fra en russisk elitefamilie i Moskva.
Hun ser ut til å ha falt i unåde hos Gorbatsjov-regimet,
som mange i KGB gjorde. Vi tror det var derfor hun støttet Korzjenko.
Hun rensker visstnok Roskosmos for alle som mistenkes ikke å være lojale
mot det nye regimet.
Og nå har visst gjengjeldelsene nådd Mars også.
Kosmonaut Zakharova var en åpen støttespiller for Gorbatsjov.
Vi kan sikkert finne et kompromiss.
Hvis jeg kan komme til enighet med fagforeningene, kan jeg det med henne.
Jeg liker å jobbe med russerne.
De er direkte. De liker ikke å gå rundt grøten.
Vi må bare snakke sammen.
Her er undertøy til Libes,
tanntråd til Crouse,
og sokker til Halotek.
- Sånn. - Greit.
Jeg fikk inn nye bestillinger.
David Markman vil ha mer beef jerky.
Og Reilly ber om mer porno.
Dette er sjangrene han foretrekker.
Reilly, han er en syk jævel.
- En syk jævel med penger. - Den beste typen.
Og Lee gav meg nordkoreanernes neste bestilling.
De vil ha flere fotsoppkremer, energibarer og amerikanske klær.
Dette nordkoreanske markedet, Milosj.
Det er en gullgruve.
Angående det. Noe nytt om den spesielle bestillingen?
Vår nordkoreanske venn spurte meg.
Partneren min jobber med det. Be Lee om å være tålmodig.
Han partneren din, hvor lenge har dere jobbet sammen?
Mange år. Vi er venner.
Vi jobbet sammen på månen. Nå er han på jorden.
Ville han være interessert i andre forretningsmuligheter?
Om vi skulle finne noe her som vi kunne selge der nede?
Hva skulle de på jorden ha lyst på fra denne ødemarken?
Vel, jeg sendte en marsstein til datteren min.
Sam fant en til meg.
Det er en veldig sjelden form for vulkansk glass.
En stein?
Hør på dette her.
Hun elsker steinen du sendte henne, men... Ikke bli sint.
Altså, vi var på Galleria, og jeg lette etter nye øreringer.
Lily lekte selvfølgelig med den nye røde steinen sin.
Og eieren av butikken begynte å spørre meg om hvor den kom fra.
Det sa jeg.
Og vet du hva, da tilbød hun meg fem tusen dollar for den, der og da.
Hun skal lage smykker av den,
og hun har lyst på mer.
Jeg tenker at hvis karen din kan få det til Amanda,
kan dette være en stor mulighet.
Så vi driver med både import og eksport nå?
Hvorfor ikke?
Nei. Milosj, det er ikke det vi driver med.
Jeg har et system. Det samme systemet i årevis.
Ilja, hun tjente 5000 dollar på 50 gram.
Det er sjeldent selv her oppe. Forestill deg hva vi kan gjøre med det.
Nei, vi må være forsiktige. Skjønner du?
Sender vi ting ned, trenger vi flere folk. Flere folk betyr større risiko.
Flere munner å mette. Flere måter å komme i trøbbel på.
Min måte er den beste måten, Milosj. Skjønner du det?
Ja, jeg skjønner.
Og det er mitt ønske
at vi to kan finne en rimelig løsning på denne situasjonen
som er akseptabel for begge land.
Vi er tross alt partnere.
Det er vi.
Som partnere setter vi pris på deres samarbeid
med å få Svetlana Zakharova tilbake til Sovjetunionen for å stå for retten.
Hør, det var bare en liten krangel. Ting kom litt ut av kontroll.
De har mye press på seg for å få asteroideprogrammet i gang.
Og jeg hører at det går bedre med Galkin.
Så det er nok best om basesjef Poole ordner dette selv.
Det handler ikke om hans bedring.
Kosmonaut Zakharova brøt Sovjetunionens lover, administrator Hobson.
Basesjefen i Happy Valley har uansett kontroll over situasjonen.
Stiftelsesdokumentet vårt sier klart at ingen enkeltmedlemmer av M-7
kan diktere disiplinærtiltak.
Det er basesjefens område.
Men dette angår ikke basedisiplin.
Som sagt handler det om håndhevelse av loven. Sovjetunionens lov.
Zakharova er sovjetisk borger, og hun overfalt en sovjetisk borger.
Stiftelsesdokumentet til M-7 sier også klart
at vi har full rett til å tilbakekalle enhver sovjetisk borger.
Den retten vil vi utøve nå.
Det er der det blir komplisert, Irina.
Den avtalen ble inngått da Gorbatsjov var Sovjetunionens overhode.
Med maktskiftet dere nylig har gått gjennom...
Er det slik å forstå at straks Albert Gore ble USAs president,
ble alle traktatene inngått av president Ellen Wilson ugyldige?
Det...
Det er ikke det samme.
I det hele tatt.
Skal vi slutte å gå rundt grøten?
Du insisterer på dette fordi
Vasilij Galkins onkel har tette bånd med deres nye statsoverhode.
Propaganda fra regjeringens motstandere.
Galkins familie har ingenting med dette å gjøre.
Akkurat som det ville vært i deres rettssystem.
Faktum er at USA ikke kommer til å godta denne tilbakekallingen.
Hvis du nekter å følge
betingelsene i stiftelsesdokumentet vi alle sa oss enige i,
vil vi tvinges til å revurdere vår deltakelse i M-7.
Det gikk ikke så bra, gjorde det?
God dag, alle sammen.
Vi har mye å diskutere.
La oss begynne.
Første punkt på agendaen.
Amerikanerne har valgt å ignorere Mars-traktatens betingelser.
De nekter å sende tilbake kosmonaut Zakharova
for å stå for retten for sin aggresjon mot nevøen
av et høyt respektert medlem av det nye politbyrået.
Vi må motsette oss denne uhørte handlingen.
Vår reaksjon er under utforming. Denne handlingen skal få konsekvenser.
Direktør,
det kan være klokt å revurdere den posisjonen.
Skal vi ha håp om å starte asteroide- programmet, trenger vi Zakharova der.
Antyder du at Zakharova
ikke faktisk angrep Vasilij Galkin?
Nei, jeg...
Om du ble dolket i ryggen, kamerat Babanin,
ville du ha gitt dolken tilbake til overfallsmannen?
Nei, selvfølgelig ikke.
Jeg trodde ikke det.
Vi må finne ut om vi kan stole på amerikanerne igjen.
Asteroideprogrammet vil derfor ikke bli startet opp igjen
før vi vet hva som gikk galt under Kronos-oppdraget.
En tragedie som tok livet av vår kjære kamerat Kuznetsov.
Kamerat Semenov, har du det foreløpige utkastet
av undersøkelsen av uhellet under fangingen av asteroiden XF Kronos?
Ja.
Kamerat Volkova, kan du gi alle et eksemplar?
Med en gang, kamerat.
Vennligst gi en til Margaret Reynolds også.
Hun skal gå gjennom funnene.
Jeg beklager, vi laget bare nok til...
Du kan gi henne Babanins kopi.
Kamerat Semenov, vennligst fortsett.
Det amerikanske designet var mangelfullt.
Problemet ble forårsaket av en underdempet harmonisk oscillasjon,
indusert av romfartøyets posisjonkontrollsystem.
Posisjonskontrollraketter på Ranger-1 fremkalte...
MEDVIRKENDE FAKTORER?
MEKANISK SVIKT
3. UNDERETASJE
Poole beskytter henne.
Hun spaserer rundt der oppe som ingenting.
Hun og NK ler av det sammen.
Og jeg har hørt at Vasilij kanskje er lam.
Hjernedød.
- Det var det Manush sa. - Seriøst?
Tjue spenn på at Vasilij blir sendt hjem, mens kosmonauten får en advarsel.
Nei. Tror du faktisk det?
Må vi stave det for deg? Svetlana er overklassen.
Hun er kosmonaut. Mens Vasilij er en bonde som oss.
Det ville blitt en helt annen historie om en av oss sendte en av dem til sykehuset.
- Nei. - Helt annen.
Hør her, dere. Vasilij er en drittsekk.
Hva da? Dere vet at det er sant.
Og det gjør det greit?
Hva? Nei, jeg sier ikke at...
De gir ikke faen i om en av oss blir skadet eller verre.
Hei, Sam. Har du et øyeblikk?
Ja da.
Det er for mye. Det må ta slutt.
Det er sånn det går.
Husker du hvor du fant den obsidian-steinen?
Ja. Det var ved Peckinpah Mesa. Det var en hel haug der.
Kan du ta meg med ut dit i morgen?
Jeg tror jeg kan selge dem på jorden. Du får en andel.
Hvordan kan du tenke på å selge steiner mens Vasilij ligger i et trykkammer?
Vi kan ikke gjøre noe med det nå, annet enn ikke å følge de jævlenes regler.
Så dette handler om rettferdighet? Ikke å fylle lommene dine?
Kan det ikke handle om begge deler?
Kom igjen. Draktforvalteren lovte at jeg skal få snike i køen for romdrakter.
Kun du har tilgang til kjøretøy.
Er du med?
Nei.
Jeg får gå til fots, da.
Pokker og.
Vent.
Kan jeg?
Samme diameter og vekt.
Smart.
Om bare kaffen var verdt innsatsen.
Jeg tar hva som helst nå.
Takk.
Er det spinnvektor-utregninger for de nye asteroidefangst-protokollene?
Ja.
Og jeg må innrømme
at jeg ikke greier å reprodusere den samme finittelementmodellen.
Kan jeg?
Hvis du skifter referansesystem,
greier du kanskje å invertere matrisene.
Takk.
Vi er skuls.
Tatjana Aleksandrovna Volkova.
Jeg er Margaret.
Jeg vet det. Alle vet hvem du er.
Ingen sier så mye som "hei".
Direktør Morozova...
Hun gjorde det veldig klart at vi skulle holde oss på avstand.
Så hvorfor hjalp du meg nå?
En kvinne uten kaffe er en veldig farlig kvinne.
Veldig sant.
God natt.
God natt, Ms. Reynolds.
Har du prøvd å starte serveren på nytt?
To ganger. Jeg prøvde også å bytte prosessorene.
Alt er fremdeles i kyrillisk skrift.
Snart tilbake.
Jevgenij, har du sett brukergrensesnittet? Alt står på kyrilliske bokstaver.
Ja. Roskosmos har rullet datasystemet tilbake
til den opprinnelige sovjetiske versjonen.
Hva? Det vil forstyrre operasjonene våre.
Jeg er basesjef, og alle endringer må bekreftes av...
Sovjetunionen anerkjenner deg ikke lenger som basesjef.
Du kan ikke mene alvor.
Jeg beklager.
Pokker også.
Jeg trodde vi var ferdige med sånn dritt.
Sovjetunionens allierte støtter handlingene deres.
ESA og JAXA er på vår side. ISRO er nøytrale som vanlig.
Hva sier Houston til alt dette?
Hobson er i samtaler med Moskva, men det ser ikke bra ut.
De står fast på sitt. De vil ha Svetlana tilbake til jorden.
Om bare Kuz var her. Han ville ikke godtatt denne dritten.
Garantert.
Dette er neppe over, så dere må utføre sikkerhetssjekker.
Så kjører dere full diagnose på alt utstyret og alle stasjonene.
Sørg for at alt virker som det skal.
Palmer, ta en sikkerhetssjekk på hele basen.
Sjekk at de ikke prøver seg på noe.
Og jeg vil ha noen utenfor rommet til Svetlana Zakharova
i tilfelle sovjeterne prøver å ta henne.
God idé.
Greit, alle har ordrene sine.
Vi møtes her om to timer.
Greit.
Hvordan er dette mulig, Eli?
Vel, sir, jeg...
For en måned siden var Happy Valley en ledestjerne for internasjonalt samarbeid.
Nå er det frontlinjen i en ny kald krig.
Mr. President. Al, jeg er på saken, men den nye direktøren for Roskosmos...
Du husker vel talen jeg holdt i Chicago? Jeg sa at den kalde krigen var over.
De kommer til å spille den om og om igjen helt til valget.
Det skal ikke skje. Jeg skal løse dette.
Sørg for det.
Og kan jeg...
Det stilles spørsmål ved M-7-alliansens fremtid
i kjølvannet av en diplomatisk krise
angående kosmonaut Svetlana Zakharovas juridiske status.
Marskolonien har til nå vært kjennetegnet av internasjonalt samarbeid.
Men det ser ut til å ha forduftet.
Flere M-7-nasjoner nekter å støtte Gore-administrasjonens forsøk
på å beskytte Zakharova mot represalier fra det nye sovjetregimet.
Konflikten har skapt bekymring
om dannelse av nye spenninger mellom de to supermaktene
for første gang siden tidlig på nittitallet.
Med så mye på spill må denne situasjonen løses hurtig,
men gjennomtenkt, og uten å trekke forhastede konklusjoner.
DEV AYESA OM MARS-KRISEN
Spørsmålet som alle stiller seg er:
Er du bekymret for om den diplomatiske krisen mellom USA og Sovjetunionen
kommer til å påvirke Helios økonomisk?
Ikke det grann. Helios er et flernasjonalt selskap.
- Vi er ikke en del av denne konflikten. - Shaw.
Er drakten og kameraet klare?
Ganske kult, eller?
Dev Ayesa ved roret igjen. Gleder meg til han gjør kort prosess med dem der nede.
Han kan drite og dra.
Hva har du imot Dev?
Mange jeg kjenner mistet jobben på grunn av ham.
Ja vel, herr gledesdreper.
Her er kameraet og kjøleplagget.
Jeg skal hente drakten.
Legg tingene dine i et av de skapene.
...for Helios er en servicebedrift. Jeg skal endre på det.
Vende tilbake til den opprinnelige visjonen.
Å bygge en blomstrende koloni på Mars.
Ikke bare for astronauter og forskere, men for enhver som vil dra dit.
Hei, hvordan går det?
Min første tur på overflaten.
Jeg skal ta bilder til småtassene.
Her er drakten din.
Kan jeg få en av de draktene?
Alle er forhåndsbestilt.
Hvis du vil ut i dag, er dette den eneste ledige.
Du må skru på radioen.
Skal det lukte sånn?
De er på mesaen, pilegrim.
De har fulgt etter oss i to dager.
Kun én stamme bruker et sånt krigshodeplagg.
Noyuhka-comanchene.
Ikke se på dem, din idiot!
Hvor pokker er de dingsene?
Sam sa at de skulle være her.
Bingo.
Pokker ta!
Faen!
Herregud!
Basesjef Poole?
Unnskyld at jeg forstyrrer.
Hva har du på hjertet?
Vel...
Vi nedenunder er...
urolige over måten du behandlet Svetlana Zakharova på.
Hvem er "vi"?
Noen av oss fra Helios.
Vasilij var kollegaen vår,
og vi føler at kosmonaut Zakharova burde få en mer passende straff.
Hvordan vet du hvilken straff hun skal få?
Vel, vi hørte at du kanskje ikke sender henne tilbake.
Hørte dere?
Jeg skjønner.
Akkurat.
Vel, jeg snakket med alle de involverte,
og du aner ikke hvor komplisert situasjonen er.
- Du må ha meg unnskyldt... - Hun fikk ham i et trykkammer.
Nitrogenet i blodet hans kan føre til slag, lammelse eller verre.
Og hun bare går omkring som ingenting?
Det er ikke rettferdig.
Du vet det ikke er rettferdig.
Hvordan går det med ham?
Vi er mest bekymret for arteriell gassembolisme.
Umulig å forutse.
Men han er sterk. Vi kan håpe.
Hva mener du om dette kaoset?
Vi to har vært gjennom verre sammen.
Hei. Hvor er Miles?
Vi må få steinene inn i lasterommet før avgang.
- Hvordan skulle jeg vite det? - Trodde du gikk ut med ham.
Nei, han...
Han spurte, men jeg sa nei.
Han burde vært tilbake nå.
Det har gått nesten fem timer.
Vi må dra og finne ham.
Miles, Sam. Hører du meg?
Miles, Samantha. Hører du meg? Over.
Waters, Rover 7. Jeg ankommer Peckinpah Mesa nå.
- Jeg tror jeg kan se hvor han var på vei. - Oppfattet.
Nei, nei. Nei.
Takk Gud. Miles? Går det bra med deg?
Miles. Miles!
HØYT O2-FORBRUK
Sam, du fant meg.
Takk Gud. Du må få meg ut herfra, Sam.
Hva skjedde?
Kan du høre meg? Hvordan pokker kom du deg ned dit?
Radioen må være ødelagt. Vent, jeg skal få deg ut derfra.
Jeg falt, og jeg tror jeg fikk en revne i ermet.
- Takk for at du kom og hentet meg. - Din jævel!
- Hva er galt med deg? - Sam!
Den tanken i Helios-drakten er eneste grunn til at du lever!
- Ro deg ned, Sam! - Hva faen feiler det deg?
Ro deg ned, Sam.
Sitt stille.
Vær forsiktig.
Greit, ferdig.
Takk.
Rover 7, Waters. Har du funnet Miles?
- Vi burde dra tilbake. - Ja.
Waters, Rover 7. Jeg har funnet ham i god behold. Vi drar tilbake snart.
Godt å høre, Rover 7. Gi ham en ørefik fra meg.
Stemmer dette?
Ja.
Kom inn på kontoret mitt.
Sett deg.
Jeg vil ha deg her.
Sett deg ned, kamerat Semenov.
Vi har gått gjennom ulykkesrapporten
skrevet av avdelingen din.
Er det noen problemer?
Si det du sa til meg.
Det var en produksjonsfeil i ankerboltene til asteroiden.
De ble designet og produsert av Roskosmos, og bestod kvalitetskontrollen.
De møtte ikke spesifikasjonene,
og skulle ikke blitt godkjent til bruk.
Det var en hovedårsakene til ulykken.
Hva med nød-EVAen som nestkommanderende Baldwin tillot?
Rapporten din gjorde godt rede for problemene i kommandostrukturen,
men selv om alt hadde gått etter planen,
ville de ankerboltene ha sviktet.
Oppdraget også.
Rapporten din nevner ikke dette.
Jeg sitter ikke og hører på en amerikaner komme med grunnløse anklager...
Du sitter her til jeg sender deg ut.
Når de får denne, vil NASA dobbeltsjekke alle utregninger
før de inkluderer den i den samlede ulykkesrapporten.
De vil oppdage at den ekstrapolerte strekkgrensen til boltene
umulig kan være korrekt.
Og da vil Roskosmos bli anklaget for å prøve å skjule sine feil.
Og president Korzjenkos regjering vil settes i forlegenhet for hele verden.
Direktør, jeg...
Du er en god ingeniør. Du visste om dette, gjorde du ikke?
Men du nevnte det ikke i rapporten.
Hvorfor ikke?
Det var en enhets-feil som ble begått tidlig i prosessen.
NASA sendte testspesifikasjonene for dreiningsmoment
i pound-feet, men vi jobber i newtonmeter.
Og noen omregnet dem feil.
Boltene bestod, og vi brukte dem.
Det var først etter ulykken at vi...
...oppdaget feilen.
Hvem gjorde feil omregning?
Det var min gruppe som gjorde utregningene,
så jeg er ansvarlig.
Endelig.
Noen tar ansvar.
Utmerket arbeid, Margaret. Bli her.
Kom, Kirill.
Det er et dikt Pusjkin skrev i 1825.
Han skrev det til Anna Petrovna Kern, som han hadde en affære med.
"I fangenskapets mørke slepte mine dager seg langsomt av sted.
Uten eleganse. Uten inspirasjon.
Uten liv. Uten tårer. Uten kjærlighet.
Så våknet sjelen min, og igjen dukket du frem.
Som et flyktig syn. Som selve den rene skjønnhet."
Du gjorde Sovjetunionen en stor tjeneste i dag.
Og meg også.
Jeg vil du skal ha denne.
Det er et bilde av ingeniørene på bakkekontrollen i 1969.
Sergej?
Kjente du ham?
Ja.
Vi jobbet sammen. I lang tid.
Han var en nær venn.
Ta imot dette som et tegn på min takknemlighet for det du gjorde i dag.
Hva vil skje med ham?
Med Kirill?
Han vil finne seg en ny arbeidsplass.
Jeg ville ha deg her fordi jeg vet hva du er i stand til.
Alle de andre er redde.
Redde for sin egen skygge.
Du er annerledes.
Amerikanerne tok deg for gitt. Det skal ikke jeg gjøre.
Og jeg kan forsikre deg om at arbeidet vi gjør sammen
skal ta oss langt ut i verdensrommet.
Takk, direktør.
Øk farten.
Øk farten. Øk farten.
- Hold kjeft. - Øk farten.
- Øk farten. Øk farten. - Hold kjeft, for faen!
Øk farten.
- Øk farten. - Hold kjeft, for faen!
- Din jævla dritt! - Øk farten.
Eli, hva er det?
Unnskyld, jeg bare...
Den nektet å holde kjeft.
Vi vet begge at problemet ikke er sykkelen.
Jeg vet det. Unnskyld.
Presidenten kjeftet på meg. Han var ganske irritert.
Hvor irritert?
Han antydet at jeg bragte den kalde krigen tilbake på egen hånd.
Unnskyld. Jeg vet hvor vanskelig jobben er.
- Det går bra. Jeg bare... - Det går ikke bra, Eli.
Du har høyt kolesterol igjen. Du sover ikke.
Du kan knapt sette deg uten å få hemoroider igjen.
Prøver du å muntre meg opp, Kath?
Du hadde ikke trengt å ta denne jobben.
Jeg vet det.
Jeg bare... Det føltes som...
- Din plikt. - Ja.
Jeg vet det. Men det har ingen ende.
Du kommer ikke til å våkne en dag og tenke at du har gjort nok forskjell.
Den eneste forskjellen jeg gjør nå, er å ødelegge alliansen på Mars.
Du finner ut av det, kjære. Det gjør du alltid.
- Jeg fortjener deg ikke. - Nei, det gjør du ikke.
Det er bare noen få år til. Jeg lover å gjøre det godt igjen.
Vi skulle nyte pensjonstilværelsen nå. Reise rundt i verden.
Vi har hele livet på å reise.
Vi har kanskje ikke kne å gå med når du er ferdig med å gjøre en forskjell.
En strand i Aruba høres ganske fristende ut akkurat nå.
Eller et cruise nedover Nilen.
Å, vet du hva?
Jeg leste om et tempel i India.
India?
Det var så vakkert, Eli.
Det er ikke Taj Mahal.
Det er i sør.
Hva heter den byen ved Det indiske hav?
Eli?
Nei, jeg... Jeg bare...
Jeg tror jeg nettopp fant ut av noe.
- Jeg må tilbake til CSC. - Nå?
Takk. Jeg elsker deg.
Eli.
Du har fremdeles på deg joggebukser.
India?
Det eneste nøytrale landet i M-7.
De har sagt ja til å ta imot Svetlana nede på jorden.
Skal hun stå for retten i India?
Korzjenko og president Gore har allerede godkjent det.
Roskosmos har lovet å følge betingelsene i Mars-avtalen straks hun er på Unity.
Da kontrollerer jeg basen igjen.
Det er godt og vel, men hva med Svetlana? Vi kan ikke bare kaste henne til ulvene.
Nei, selvfølgelig ikke. Det blir en rettferdig rettssak.
Med en uavhengig dommer som ser på bevisene.
Tror du virkelig at sovjeterne vil holde ord?
Utenriksdepartementet har godkjent det.
De mener at sikkerhetsprotokollene sikrer oss mot represalier.
En haug med skrivebordskuker som ikke vil ha ansvaret.
Dette er ikke riktig. Du må nekte.
Ja, be dem dra til helvete.
Ed. Jeg har allerede sagt ja.
Du har hva?
Svetlana er ikke uten skyld i dette.
Hun skadet en Helios-arbeider alvorlig.
Uansett om det var med vilje eller ikke, må det få ordentlige konsekvenser.
Du må støtte meg her, Dani. Svetlana er en av våre beste.
Og hun... Hun er viktig for denne basen.
Og hun er viktig for asteroidefangst-gruppen.
- Jeg vet det. - Og...
Ikke send henne tilbake. Du må finne en annen måte.
Jeg kan ikke.
Du gjør det ikke.
Jeg kan ikke, og gjør det ikke.
Selvfølgelig ikke.
Dette er så jævla typisk.
Typisk hva da?
Typisk deg!
Alltid ute etter å gjøre sjefene til lags for å fremme karrieren.
Jeg kom ut av pensjon for å ta denne jobben. Tror du jeg bryr meg om karriere?
Hvis dette er typisk noen, er det deg.
Hva skal det bety?
Igjen og igjen gjør du unntak for de du bryr deg om.
Nå gjør du det samme med henne.
Tror du ikke jeg ser hva som foregår mellom dere?
Nok en gang lar du følelsene påvirke dømmekraften din.
Nok en gang?
Gordo i Jamestown, Danny da vi...
Det som skjedde med Danny var ikke min feil!
Var det ikke?
Husker du ikke at jeg insisterte på at han ikke var klar?
Men du overhørte meg! For du ville ikke se det.
Du lot følelsene ta overhånd, og på grunn av det ble han...
Og på grunn av det, hva da?
Si det, Dani.
Si det.
Svetlana Zakharova skal være på Unity når den drar i kveld.
Avgjørelsen min er endelig.
Tatjana?
Går det bra?
KGB tok ham.
Tok hvem?
Mentoren min, Kirill Semenov.
Nei.
Nei, det er ikke...
Han fikk sparken. Hun ville aldri...
Selvfølgelig ville hun det.
Hun er en av dem.
To menn kom til kontoret hans og tok ham vekk foran alle.
Ingen gjorde noe.
Feiginger, alle sammen.
Jeg også.
God ettermiddag.
Jeg har gode nyheter.
Amerikanerne har gitt seg.
Takket være innsatsen vår
skal kosmonaut Zakharova stå for retten for sine forbrytelser mot staten.
Takk for en god jobb.
Vi har en travel dag foran oss, så la oss begynne.
Første punkt på agendaen...
Dette er alt.
Transporten drar om 30 minutter.
Nei, dette er ikke over.
Sveta, du trenger ikke å...
Vi rekker å skynde oss ned til fjerde underetasje.
De jobber fremdeles med øst-modulen der. Den er under trykk,
- men det er ingen folk der nå. - Edward.
Jeg kan gi deg forsyninger og mat til stormen legger seg,
og så finner vi en måte å beholde deg her.
Edward, jeg lar deg ikke ødelegge karrieren din for å beskytte min.
Jeg følger henne ned.
Er du sikker, sir? Det er mange sinte folk der.
Jeg sa at jeg følger henne.
Mottatt, sir.
Er du klar?
Farvel, Edward.
Norsk tekst: Aleksander Songe-Møller Soleim